Гэты праект цікавы тым, што акрамя фатографа і кансультанта мае яшчэ каардынатарку Настассю Кухарэнку. Дзяўчына нарадзілася ў Любані, танчыла ў ансамблі “Верабейкі”, якім кіруе Сяргей Выскварка, вучылася ў Наваградку і Мінску, цяпер жыве ў Пухавіцкім раёне, але на малую радзіму не забываецца. Шчыльна супрацоўнічае з установамі культуры, штогод з падтрымкай сваёй сям’і ладзіць Школу традыцыйнай культуры “Пятровіца”, куды з’язджаюцца навучэнцы з усёй Беларусі і замежжа. Настасся хацела, каб раён меў свой фотаальбом, і ў якасці яго аўтара выбрала менавіта Альфрэда Мікуса.